Kombinácia liekov
Dobrý deň, užívam ráno Brintellix 10mg, večer Kventiax 500 mg. Ležím s vysokými teplotami už 4. deň. Je bezpečné na tie lieky ktoré užívam brať Paralen alebo Brufen?
Dobrý deň,
ďakujeme za Vašu otázku.
Medzi liekom Kventiax a Brufen bola pozorovaná klinicky stredne závažná interakcia v dôsledku ktorej je prítomné riziko zvýšenia účinkov lieku Brufen, vrátane jeho nežiaducich účinkov. Príležitostné užitie lieku je však možné. Bezpečnejšia voľba je vo Vašom prípade liek Paralen. Jeho podávaním počas liečby liekmi Kventiax a Brintellix nebolo pozorované ovplyvnenie účinku liečby.
Prajem skoré uzdravenie.
S pozdravom
PharmDr. Veronika Kiabová